ΓΡΑΠΤΗ ΕΡΩΤΗΣΗ E-3487/00

υποβολή: Mara Sornosa Martnez (PSE) προς την Επιτροπή

(10 Νοεμβρίου 2000)

Θέμα: Ενιαίες προδιαγραφές για τα πυροσβεστικά ελικόπτερα

Σήμερα, χρησιμοποιούνται στην Ισπανία πυροσβεστικά ελικόπτερα που προέρχονται από τους παλαιούς στρατούς των χωρών της Ανατολικής Ευρώπης, τα οποία έχουν επεκτείνει τις άδειες λειτουργίας τους σε χρήσεις που δεν είναι εγκεκριμένες, όπως είναι η αναγνώριση, η βοήθεια, η διάσωση και η μεταφορά πληγωμένων. Η χρήση αυτών των ελικοπτέρων, η οποία απαγορεύεται στιςπόλοιπες χώρες της Ευρωπαϊκής Ένωσης επειδή δεν θεωρούνται ασφαλή, επετράπη στην Ισπανίαπό την προϋπόθεση ότι η έγκριση θα είχε προσωρινό χαρακτήρα, παρ' όλο που η έναρξη της χρησιμοποίησής τους ανέρχεται στο 1989 και συνεχίζεται μέχρι σήμερα. Τα πληρώματα αυτών των ελικοπτέρων (συχνά πρόκειται για αλλοδαπούς εργαζόμενους) που πραγματοποιούν εξοντωτικά ωράρια, με μισθούς πολύ κατώτερους από εκείνους που ορίζει ο ισπανικός νόμος. Η χρήση αυτών των ακατάλληλων ελικοπτέρων, σε συνδυασμό με τις κακές συνθήκες εργασίας των πληρωμάτων, καταλήγουν στο γεγονός ότι η Ισπανία είχε ένα ποσοστό 17,5 δυστυχημάτων ανά 100 000 ώρες πτήσης για την περίοδο 1990-1997, με το επί πλέον επιβαρυντικό στοιχείο ότι, στην πλειοψηφία τους, τα ατυχήματα δεν διευρευνώνται.

Λαμβάνονταςπόψη τα προβλεπόμενα από

- τον κανονισμό ΕΟΚ αριθ. 3922/91(1) σχετικά με την εναρμόνιση των τεχνικών προδιαγραφών και των διοικητικών διαδικασιών που εφαρμόζονται στην πολιτική αεροπορία,

- το ρυθμιστικό πλαίσιο JAR (Joint Aviation Authorities),

- την οδηγία 89/655/ΕΟΚ(2) σχετικά με την ασφάλεια των ομάδων εργασίας, η οποία ορίζει (άρθρο 3, σημείο 1) ότι πρέπει να εγκριθούν τα κατάλληλα μέτρα προκειμένου οι ομάδες εργασίας να έχουν στη διάθεσή τους τα αναγκαία μέσα για την εργασία που πρέπει να πραγματοποιήσουν, ούτως ώστε ναπάρχει εγγύηση για την ασφάλεια των εργαζομένων,

- την οδηγία 94/56/ΕΚ(3) που θεσπίζει τις βασικές αρχές που αφορούν την έρευνα των ατυχημάτων και δυστυχημάτων της πολιτικής αεροπορίας, η οποία θεσπίζει τηνποχρέωση της πραγματοποίησης ερευνών των αιτίων των ατυχημάτων εντός ενός έτους,

δεν θεωρεί η Επιτροπή ότι, μπροστά στον κίνδυνο της αύξησης των ατυχημάτων, θα ήταν αναγκαίο να καθιερωθεί ένα κοινοτικό ρυθμιστικό πλαίσιο για τις ενιαίες προδιαγραφές των πυροσβεστικών ελικοπτέρων και να αποφευχθεί κατ' αυτόν τον τρόπο στα κράτη μέλη η χρήση ελικοπτέρων που θα έπρεπε να είχαν ήδη παροπλισθεί για λόγους ασφάλειας;

Πιστεύει η Επιτροπή ότι, σε αυτήν την περίπτωση, πρέπει να εφαρμοσθούν τα προβλεπόμενα από την οδηγία 89/655/ΕΟΚ;

Ποια μέτρα σκοπεύει να λάβει η Επιτροπή σε αυτήν την περίπτωση, με δεδομένη τη σαφή παραβίαση της οδηγίας 94/56/ΕΚ, λόγω της απουσίας ερευνών σχετικά με τα σημειωθέντα ατυχήματα;

(1) ΕΕ L 373 της 31.12.1991, σελ. 4.

(2) ΕΕ L 393 της 30.12.1989, σελ. 13.

(3) ΕΕ L 319 της 12.12.1994, σελ. 14.

Κοινή απάντηση του κ. de Palacio εξ ονόματος της Επιτροπής στις γραπτές ερωτήσεις E-3487/00, E-3488/00 και E-3489/00

(13 Φεβρουαρίου 2001)

Η καταπολέμηση των δασικών πυρκαγιών, που κάθε έτος απειλούν διάφορες περιοχές της Ισπανίας, απαιτεί τη χρήση πολλών ελικοπτέρων για την κατάσβεση της φωτιάς και για τη μεταφορά των ίδιων των πυροσβεστών. Σήμερα όλες οι ισπανικές δημόσιεςπηρεσίες που είναι επιφορτισμένες με αυτά τα καθήκοντα χρησιμοποιούν 100 ελικόπτερα περίπου κατά τη διάρκεια της ετήσιας εκστρατείας πρόληψης και καταπολέμησης των δασικών πυρκαγιών. Για το σκοπό αυτό έχουν συνάψει συμβάσεις με ιδιωτικούς φορείς εκμετάλλευσης ελικοπτέρων, εφαρμόζοντας τους κανόνες ανάθεσης δημοσίων συμβάσεων που διέπονται από τις διατάξεις του βασιλικού διατάγματος 2/200 της 16ης Ιουνίου 2000.

Κυρίως αυτά τα ελικόπτερα είναι νηολογημένα στην Ισπανία. Ωστόσο, ο ισπανικός στόλος διαθέτει περιορισμένο αριθμό σκαφών και δεν διαθέτει ορισμένους ειδικούς τύπους σκαφών. Δεν μπορεί επομένως να ικανοποιήσει κάθε ανάγκη. Κατά συνέπεια οι επιχειρήσεις που χρησιμοποιούνται από τη δημόσια διοίκηση για την καταπολέμηση των πυρκαγιών μισθώνουν προσωρινά πολιτικά ελικόπτερα που είναι νηολογημένα σε άλλα κράτη μέλη. Τα ελικόπτερα αυτά είναι νηολογημένα είτε σε άλλα κράτη μέλη της Ευρωπαϊκής Κοινότητας (Γερμανία, Σουηδία) ή σε κράτη που δεν είναι μέλη (Χιλή, Ηνωμένες Πολιτείες, Ρωσία, Πολωνία, κ.λπ.). Μισθώνονται είτε χωρίς πλήρωμα (dry lease) είτε με πλήρωμα (wet lease).

Μέχρι τώρα η Κοινότητα δεν έχει θεσπίσει κοινούς κανόνες που να ισχύουν για την τεχνική εκμετάλλευση των ελικοπτέρων. Κάθε κράτος μέλος είναι επομένωςπεύθυνο να λαμβάνει τα κατάλληλα μέτρα για την ασφάλεια των εναέριων πτήσεων, συμπεριλαμβανομένων ειδικών πτήσεων όπως η καταπολέμηση δασικών πυρκαγιών. Σύμφωνα με τις πληροφορίες που διαθέτει η Επιτροπή φαίνεται ότι αυτό πράγματι συμβαίνει στην Ισπανία. Συμβάσεις συνάπτονται μόνο με επιχειρήσεις που διαθέτουν πιστοποιητικό αερομεταφορέα (AOC) το οποίο να πιστοποιεί την ικανότητά τους να εκτελούν καθήκοντα πυρόσβεσης. Όταν ναυλώνονται ελικόπτερα νηολογημένα σε άλλα κράτη, αυτάποβάλλονται σε προγενέστερη επιθεώρηση από τη γενική διεύθυνση αεροπορίας προκειμένου να ελεγχθεί, όπως απαιτείται από τον κανονισμό (ΕΟΚ) αριθ.2407/92 του Συμβουλίου της 23ης Ιουλίου 1992 περί της εκδόσεως αδειών των αερομεταφορέων(1), ότι διαθέτουν επίπεδο ασφαλείας ισοδύναμο με αυτό που απαιτείται για την εκτέλεση αυτού του τύπου πτήσεων από ελικόπτερα νηολογημένα στην Ισπανία.

Προτείνοντας εναρμονισμένες τεχνικές προδιαγραφές για τις εμπορικές επιχειρήσεις που χρησιμοποιούν αεροσκάφη(2), η Επιτροπή ενημέρωσε πρόσφατα το Συμβούλιο και το Κοινοβούλιο για την πρόθεσή της να επεκτείνει την κοινοτική νομοθεσία προκειμένου να καλυφθούν επίσης οι σχετικές με την ασφάλεια πτυχές των πτήσεων με ελικόπτερα στις οποίες θα περιλαμβάνονται, μεταξύ άλλων, η καταπολέμηση των δασικών πυρκαγιών, η παροχή βοήθειας, η διάσωση και μεταφορά των θυμάτων.

Επιπλέον, οι ισπανικές αρχές έχουν ενημερώσει την Επιτροπή ότι η οδηγία 94/56/ΕΟΚ(3) για τη θέσπιση των βασικών αρχών που διέπουν τις έρευνες ατυχημάτων και συμβάντων πολιτικής αεροπορίας μεταφέρθηκε στην ισπανική νομοθεσία με το βασιλικό διάταγμα 389/1998 της 13ης Μαΐου 1998 με το οποίο συστήθηκε η επιτροπή διερεύνησης ατυχημάτων και συμβάντων πολιτικής αεροπορίας. Η εν λόγω επιτροπή ανέλαβε την αρμοδιότητα της τεχνικής έρευνας για όλα τα σοβαρά ατυχήματα και συμβάντα πολιτικής αεροπορίας που συμβαίνουν σε ισπανικό έδαφος και διαθέτει πλήρη λειτουργική ανεξαρτησία. Είναι επομένως αρμόδια να διερευνήσει οποιαδήποτε ατυχήματα ελικοπτέρων συμβαίνουν κατά τη διάρκεια επιχειρήσεων πυρόσβεσης, ακόμα κι αν τα αεροσκάφη που περιλαμβάνονται είναι νηολογημένα σε άλλες χώρες. Η Επιτροπή δεν γνωρίζει να έχουν σημειωθεί παρόμοια ατυχήματα μετά από αυτό του 1993, το οποίο αφορούσε ελικόπτερο χώρας της ανατολικής Ευρώπης. Δεν είναι επομένως σε θέση να αμφισβητήσει την ορθή εφαρμογή της εν λόγω οδηγίας από τις ισπανικές αρχές.

Η οδηγία του Συμβουλίου 86/188/ ΕΟΚ της 12ης Μαΐου 1986 σχετικά με την προστασία των εργαζομένων από τους κινδύνους που διατρέχουν λόγω της έκθεσής τους στο θόρυβο κατά την εργασία(4) ισχύει μόνο για τους εργαζόμενους στις εναέριες μεταφορές, όπως προβλέπεται στην παράγραφο 1 του άρθρου 2.

Οι ελάχιστες προδιαγραφές ασφάλειας καιγείας για τη χρησιμοποίηση εξοπλισμού εργασίας που καθορίζονται στην οδηγία 89/655/ΕΟΚ(5) (και όχι την 89/665/ ΕΟΚ) έχουν μεταφερθεί με τα βασιλικά διατάγματα 1215/1997 της 18ης Ιουλίου και 773/1997 της 30ης Μαΐου. Οι εν λόγω προδιαγραφές ισχύουν για τα πληρώματα ελικοπτέρων εφόσον ο εργοδότης τους είναι εγκατεστημένος στην Ισπανία ή σε άλλο κράτος μέλος.

Οι ισπανικές αρχές έχουν ενημερώσει την Επιτροπή για τα μέσα μεταφοράς της οδηγίας 93/104/ ΕΟΚ(6) σχετικά με ορισμένα στοιχεία της οργάνωσης του χρόνου εργασίας, και η Επιτροπή εξετάζει τώρα εάν τα μέσα αυτά συμμορφώνονται με την οδηγία.

Ηπόψη οδηγία επεκτάθηκε στους εξαιρούμενους τομείς (στους οποίους περιλαμβάνεται η πολιτική αεροπορία) μέσω της οδηγίας 2000/34/ΕΚ(7) της οποίας η μεταφορά στην εθνική νομοθεσία των κρατών μελών πρέπει να έχει γίνει πριν την 1η Αυγούστου 2003.

Επιπλέον, στις 27 Νοεμβρίου 2000, το Συμβούλιο ενέκρινε την οδηγία 2000/79/ΕΟΚ για την οργάνωση του χρόνου εργασίας του ιπτάμενου προσωπικού της πολιτικής αεροπορίας(8). Μόλις αρχίσει να ισχύει η νέα οδηγία, οι διατάξεις της οδηγίας 93/104/ΕΚ θα παύσουν να ισχύουν για την πολιτική αεροπορία.

Όσον αφορά στην οδηγία 96/71/ΕΚ σχετικά με την απόσπαση εργαζομένων στο πλαίσιο παροχήςπηρεσιών(9), οι ισπανικές αρχές έχουν κοινοποιήσει στην Επιτροπή τα χρησιμοποιούμενα μέσα μεταφοράς. Η Επιτροπή είναι αυτήν την περίοδο στο στάδιο της εξέτασης της συμμόρφωσής τους με την οδηγία.

Εξάλλου, η Επιτροπή δεν είναι σε θέση να αξιολογήσει εάν ευσταθούν οι κριτικές που έχει διατυπώσει η διεθνής ομοσπονδία ενώσεων πιλότων (Ifalpa) και η ιδιωτική ένωση Apythel.

(1) ΕΕ L 240 της 24.8.1992.

(2) ΕΕ C 311 E της 31.10.2000.

(3) ΕΕ L 319 της 12.12.1994.

(4) ΕΕ L 137 της 24.5.1986.

(5) ΕΕ L 393 της 30.12.1989.

(6) ΕΕ L 307 της 13.12.1993.

(7) ΕΕ L 195 της 1.8.2000.

(8) ΕΕ L 302 της 1.12.2000.

(9) ΕΕ L 18 της 21.1.1997.